עמית פישר

עמית פישר (נולד בשנת 1974) הוא קצין בצה"ל בדרגת תת-אלוף, המשמש נספח צבאי בסינגפור. קודם לכן שימש מפקד אוגדת הבשן, מפקד חטיבת ביסלמ"ח, ראש תורת חי"ר וצנחנים במפקדת קחצ"ר ומפקד עוצבת חירם.

ביוגרפיה 
פישר נולד וגדל בקיבוץ מרום גולן. התגייס לצה"ל בשנת 1993, ושובץ בגדוד 13 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 13 ושימש כמפקד מחלקת מסלול. לאחר מכן שימש כקצין המבצעים (קמב"ץ) הגדודי. בהמשך מונה למפקד הפלוגה המסייעת בגדוד 13, והוביל אותה בלחימה ברצועת הביטחון. באוקטובר 1997 פיקד על כוח מן הפלוגה אשר היה ערוך במארב והרג חוליית מחבלי חזבאללה בלבנון. בהמשך שירת כמפקד פלגה ביחידת אגוז. לאחר מכן מונה לקצין אג"ם של יחידת אגוז. בשנת 2003 מונה לסגן מפקד גדוד 13. בשנת 2004 מונה למפקד מחזור בבא"ח גולני.

בשנת 2006 הועלה לדרגת סא"ל ומונה למפקד גדוד 12, והוביל אותו בין היתר בלחימה ברצועת עזה, בתפקיד זה שירת עד שנת 2008. בהמשך מונה למפקד בא"ח גולני בין השנים 2008–2010. לאחר מכן השתלם במכללה לפיקוד ומטה של צבא ארצות הברית.

עם שובו הועלה לדרגת אל"ם ומונה ביולי 2011 למפקד עוצבת חירם, וסיים את תפקידו ב-6 ביוני 2013. לאחר מכן שימש כראש תורת חי"ר וצנחנים במפקדת קחצ"ר בין השנים 2013–2015. ב-13 באוגוסט 2015 מונה למפקד חטיבת ביסלמ"ח, ושימש בתפקיד עד 15 באוגוסט 2017. ב-11 בפברואר 2018 הועלה לדרגת תא"ל ומונה למפקד אוגדת הבשן, ושירת בתפקיד עד 1 ביולי 2020.

חיים אישיים 
פישר מתגורר בנס ציונה, נשוי ואב לשלושה. בעל תואר ראשון בתולדות עם ישראל מאוניברסיטת בר-אילן, ובוגר המכללה לפיקוד ומטה של צבא ארצות הברית.

קישורים חיצוניים 

 
 שוש מולא, המג"דים מדברים, ידיעות אחרונות מוסף "7 ימים", 1 במאי 2009, כפי שהועלה באתר פרש

הערות שוליים 

מפקדי גדודים בחטיבת גולני
מפקדי עוצבת חירם
מפקדי חטיבת ביסלמ"ח
מפקדי אוגדת הבשן
תתי-אלופים בצה"ל
בוגרי המכללה לביטחון לאומי
נספחים צבאיים ישראלים בסינגפור
בוגרי אוניברסיטת בר-אילן
מרום גולן: אישים
נס ציונה: אישים
ישראלים שנולדו ב-1974